A illa de **Anegada** é a máis setentrional das illas Virxes Británicas (IVB), sendo unha das maiores illas deste territorio. Atópase aproximadamente a 24 km ao norte de Virgin Gorda. Anegada é a única illa Virxe Británica habitada formada a partir de coral e rocha calcaria, o que lle dá un carácter patelo, fronte ás outras próximas que son de orixe volcánico. Mentres as outras illas son montañosas, Anegada é plana e baixa. O seu punto máis alto só está aproximadamente a 8´5 metros sobre o nivel do mar, o que lle dá o seu nome, que é o termo español para "terra anegada".

Con aproximadamente 38 quilómetros cadrados, Anegada é a segunda máis grande das Illas Virxes Británicas, pero tamén é a máis escasamente poboada das illas principais, cunha poboación de 285 habitantes no censo de 2010. A maioría da poboación en Anegada vive na única aldea, The Settlement.

Economía
--------

 Horsefhoe Reef esténdese cara ao sueste desde Anegada
O negocio principal de Anegada é o turismo. Un día típico durante a tempada turística, a illa contará con 200 visitantes máis ou menos. A pesca comercial é tamén un negocio substancial en Anegada, sendo os pescadores locais os que proporcionan a maioría das capturas de peixe fresco e lagosta para o resto das Illas Virxes Británicas. Os seus quilómetros praia na costa sur teñen unha gran poboación de [[peixes óseos], o que converte a Anegada nun destino popular para a pesca con mosca.

Acceso
------

O acceso á illa é a través do pequeno aeroporto de Auguste George (NGD), e tres veces á semana un transbordador e barco privado. Os voos chárter van directamente a Anegada desde Tórtola e Virgin Gorda, nas IVB, así como a  San Xoán,  San Tomé, Illa Antiga e Sint Maarten.

Horseshoe Reef
--------------

Anegada é coñecida polos seus quilómetros de praias de area branca e o arrecife de 29 km. de longo Horseshoe Reef, a maior barreira de arrecife de coral no  Caribe, e o cuarto máis grande da terra. O arrecife dificulta a navegación a Anegada. Mentres que os barcos de alugueiro navegan libremente entre a maioría das outras illas Virxes, as compañías de alugueiro a miúdo prohiben que os clientes naveguen a Anegada para evitar encallar no arrecife.

O arrecife provocou centos de naufraxios, incluíndo o HMS *Astraea* en 1808, o *Donna Paula* (1819), o MS Rocus (1929) Como tal, antes era un importante destino mergullo. Nun esforzo para protexer o arrecife, o goberno das IVB fixo ilegal o fondeo de Horseshoe Reef.

Notas
-----

1. ↑  "Virgin Islands 2010 Population and Housing Census Report" (PDF). p. 6. Consultado o 7 de xaneiro de 2019.
2. ↑  Arguably Saba Rock, cun hotel, tamén está habitada. A única illa de coral e calcaria no territorio é Sandy Spit.
3. ↑  "Anegada, a world apart" BVI Tourist Board website. Accessed: 11 de decembro de 2014
4. ↑  The BVI Beacon "Portrait of a population: 2010 Census published" pg. 4, 20 de novembro de 2014
5. ↑  "More on the island of Anegada Arquivado 19 de febreiro de 2015 en Wayback Machine. BYI Tourist Borad website. Accessed: 11 de decembro de 2014
6. ↑  Blytmann, Tage W. "The Saga of the Anegada Island Shipwrecks, 1500-1899". Arquivado dende o orixinal o 05 de marzo de 2016. Consultado o 7 de agosto de 2014.
7. ↑  Blytmann, Tage W. "The Saga of the Anegada Island Shipwrecks". Arquivado dende o orixinal o 10 de abril de 2006. Consultado o 25 de marzo de 2006.
8. ↑  Better known as the "Bone Wreck"

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Anegada Modificar a ligazón no Wikidata*** |

### Ligazóns externas

* *(en inglés)* Mapa de Anegada
* *(en inglés)* Navegando para Anegada

  


|  |  |
| --- | --- |
| Control de autoridades | 
* Wd: Q519873
* WorldCat
* VIAF: 234360850
* EBID: ID
* GeoNames: 3577778
* TGN: 1006284

 |